ai4bharat/Pralekha huggingface dataset:
निर्वाचन आयोग
मुख्य चुनाव आयुक्त श्री राजीव कुमार ने किन्नौर के कल्पा में श्री श्याम सरन नेगी के शोकाकुल परिजनों से मुलाकात कर शोक संवेदना व्यक्त की
दिवंगत आत्मा के लिए सच्ची श्रद्धांजलि तभी होगी जब हम सब देशवासी मतदान में बढ़ चढ़ कर हिस्सा लें और लोकतंत्र की नींव को और सुदृढ़ करें – सीईसी राजीव कुमार
भारतीय निर्वाचन आयोग ने स्वतंत्र भारत के पहले मतदाता की लोकतंत्र के प्रति अदम्य भावना और विश्वास को सलाम किया
मुख्य चुनाव आयुक्त श्री राजीव कुमार ने हिमाचल के गौरव और स्वतंत्र भारत के पहले मतदाता श्री श्याम सरन नेगी के निधन पर गहरा शोक व्यक्त किया। श्री नेगी के लोकतांत्रिक मूल्यों, लोकाचार और योगदान के प्रति एक दुर्लभ भाव और कृतज्ञता प्रकट करने के लिए श्री राजीव कुमार आज किन्नौर जिले में श्री नेगी के पैतृक गांव कल्पा पहुंचे। उन्होंने शोक संतप्त परिवार से व्यक्तिगत रूप से मुलाकात की और दिवंगत नेगी को पुष्पांजलि अर्पित की।
दिवंगत नेगी जी की अनुकरणीय भावना और लोकतंत्र में आस्था को नमन करते हुए श्री कुमार ने कहा, ‘श्री नेगी 70 सालों से ऊपर लगातार मतदान करते रहे और जाते जाते भी पोस्टल बैलेज द्वारा 2 नवंबर को अपना फर्ज अदा कर गए। श्री नेगी की यह कर्तव्य निष्ठा, युवा मतदाताओं के लिए एक मिसाल होनी चाहिए। दिवंगत आत्मा के लिए सच्ची श्रद्धांजलि तभी होगी जब हम सब देशवासी मतदान में बढ़ चढ़ कर हिस्सा लें और लोकतंत्र की नींव को और सुदृढ़ करें।’ सीईसी ने हिमाचल प्रदेश के सभी मतदाताओं से श्री श्याम सरन नेगी को सच्ची श्रद्धांजलि के रूप में आगामी विधानसभा चुनाव में 12 नवंबर, 2022 को मतदान करने का आग्रह किया।
सीईसी श्री कुमार ने एक मजबूत लोकतंत्र की बुनियाद रखने में योगदान देने के लिए देश भर के 80 साल से अधिक आयु के 1.8 करोड़ और 100 साल से अधिक आयु के 2.5 लाख मतदाताओं का आभार व्यक्त किया। उन्होंने कहा कि सम्मानित वरिष्ठ नागिरकों के लोकतंत्र में निरंतर भागीदारी से निष्पक्ष, पारदर्शी, समावेशी और सुगम चुनाव कराते रहने की जिम्मेदारी का अहसास और बढ़ जाता है।
परिवार के सदस्यों के साथ मुख्य चुनाव आयुक्त की बातचीत के दौरान श्री नेगी के बेटे ने सीईसी श्री राजीव कुमार द्वारा श्री श्याम सरन नेगी को भेजे गए एक आभार पत्र को याद किया। उन्होंने बताया कि श्री नेगी को पत्र पढ़कर बहुत अच्छा लगा और उन्होंने कहा कि वह परिवार के युवाओं को लोकतंत्र के त्यौहार में सक्रिय भागीदारी के लिए वोट डालने को प्रोत्साहित करेंगे। ज्ञात रहे कि हाल ही में अंतरराष्ट्रीय वृद्धजन दिवस के अवसर पर सीईसी ने देश भर के सभी शताब्दी मतदाताओं के लिए एक आभार पत्र लिखा था।
श्री श्याम सरन नेगी का आज सुबह 106 वर्ष की आयु में उनके पैतृक गांव हिमाचल प्रदेश के किन्नौर के कल्पा निधन हो गया। भारत निर्वाचन आयोग ने श्री श्याम सरन नेगी के निधन पर गहरा शोक व्यक्त किया और राष्ट्र के प्रति उनकी सेवा के लिए आभार जताया।
स्वास्थ्य एवं परिवार कल्याण मंत्रालय
कोविड-19 के सक्रिय मामले घटकर 22,28,724 हुए; पिछले 24 घंटे में सक्रिय मामलों में 1,14,428 की कमी आयी
1.73 लाख नये मामले के साथ पिछले 45 दिनों में दैनिक नये मामले अपने सबसे निचले स्तर पर पहुंचे
पिछले दो दिनों से दैनिक नये मामलों की संख्या दो लाख से कम
लगातार 16वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 90.80 प्रतिशत हुआ
दैनिक पॉजिटिविटी रेट 8.36 प्रतिशत, लगातार पांचवें दिन 10 प्रतिशत से कम
जांच क्षमता में काफी ज्यादा वृद्धि – अब तक 34.1 करोड़ जांच की गयीं
भारत में कोविड-19 के सक्रिय मामलों की संख्या गिरकर आज 22,28,724 हो गयी। 10 मई 2021 को अपने आखिरी चरम पर पहुंचने के बाद से सक्रिय मामलों की संख्या में कमी आयी है।
पिछले 24 घंटे में सक्रिय मामलों की संख्या में कुल 1,14,428 की कमी आयी है। यह अब देश के कुल कोविड पॉजिटिव मामलों का केवल 8.04 प्रतिशत है।
दैनिक नये मामलों की संख्या में लगातार देखी जा रही कमी के साथ भारत में अब लगातार 13वें दिन कोविड-19 के नये मामलों की संख्या तीन लाख से कम दर्ज की गयी। पिछले दो दिनों से नये मामलों की संख्या दो लाख से कम दर्ज की जा रही है। पिछले 24 घंटे में 1,73,790 नये मामले सामने आए।
साथ ही भारत में बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से लगातार 16वें दिन ज्यादा हैं। पिछले 24 घंटे में बीमारी से 2,84,601 लोग स्वस्थ हुए हैं।
पिछले 24 घंटे में दैनिक नये मामलों की तुलना में बीमारी से 1,10,811 ज्यादा लोग स्वस्थ हुए हैं।
भारत में महामारी शुरू होने के बाद से पहले ही कुल 2,51,78,011 लोगों में कोविड-19 ठीक हो चुका है और पिछले 24 घंटे में बीमारी से कुल 2,84,601 लोग स्वस्थ हुए हैं। बीमारी से स्वस्थ होने की राष्ट्रीय दर भी बेहतर होकर 90.80 प्रतिशत हो गयी है।
भारत में पिछले 24 घंटे में कुल 20,80,048 जांच हुई जिसके साथ अब तक हुए जांच की कुल संख्या 34.11 करोड़ है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 9.84 प्रतिशत है जबकि दैनिक पॉजिटिविटी रेट घटकर आज 8.36 प्रतिशत हो गया। यह लगातार पांच दिनों से 10 प्रतिशत से कम बना हुआ है।
भारत में राष्ट्रव्यापी टीकाकरण अभियान के तीसरे चरण के तहत आज देश में कोविड-19 के टीके की दी जा चुकी खुराक की संख्या 20.89 करोड़ से ज्यादा गयी। भारत अमेरिका के बाद 20 करोड़ खुराक का ऐतिहासिक मुकाम हासिल करने वाला दूसरा देश है।
अस्थायी रिपोर्ट के अनुसार आज सुबह 7 बजे तक 29,72,971 सत्रों में कोविड-19 के टीके की कुल 20,89,02,445 खुराक दी जा चुकी हैं।
इनमें ये शामिल हैं:
|
|
एससीडब्ल्यू
|
|
पहली खुराक
|
|
98,43,534
|
|
|
|
दूसरी खुराक
|
|
67,60,010
|
|
एएफडब्ल्यू
|
|
पहली खुराक
|
|
1,54,62,813
|
|
|
|
दूसरी खुराक
|
|
84,63,622
|
|
आयु वर्ग 18-44 वर्ष
|
|
पहली खुराक
|
|
1,67,66,581
|
||
|
दूसरी खुराक
|
|
298
|
|
आयु वर्ग 45-60 वर्ष
|
|
पहली खुराक
|
|
6,45,90,833
|
||
|
दूसरी खुराक
|
|
1,03,52,228
|
|
60 वर्ष से ज्यादा
|
|
पहली खुराक
|
|
5,81,15,492
|
|
|
|
दूसरी खुराक
|
|
1,85,47,034
|
|
कुल
|
||
|
20,89,02,445
एमजी/एम/पीके/डीसी
(
उप राष्ट्रपति सचिवालय
तीन तलाक विधेयक का उद्देश्य महिलाओं को न्याय सुनिश्चित करना हैः उपराष्ट्रपति
महिलाओं की क्षमताओं में निवेश आर्थिक प्रगति को तेज करने के लिए जरूरीः उपराष्ट्रपति
जानकी देवी मेमोरियल कॉलेज के स्वर्ण जयंती समारोह को संबोधित किया
उपराष्ट्रपति श्री एम. वेंकैया नायडू ने मुस्लिम महिला  विधेयक, 2019 को राज्यसभा द्वारा पारित किए जाने की सराहना करते हुए कहा कि इसका उद्देश्य महिलाओं को न्याय सुनिश्चित करना है।
उपराष्ट्रपति ने कहा कि विधेयक पारित होना भारत के विधायी इतिहास में एक महान क्षण है। यह एक महत्वपूर्ण सामाजिक सुधार विधेयक है जो मुस्लिम महिलाओं को न्याय सुनिश्चित करेगा।
नई दिल्ली में जानकी देवी मेमोरियल कॉलेज के स्वर्ण जयंती समारोह को संबोधित करते हुए श्री नायडू ने कहा कि लोकतंत्र, धर्मनिरपेक्षता और समानता जैसे सिद्धांतों वाले देश में यह कदम पहले ही उठाया जाना चाहिए था।
उपराष्ट्रपति ने कहा कि महिलाओं की क्षमताओं में निवेश आर्थिक प्रगति को तेज करने के लिए जरूरी है। महिलाओं की शिक्षा, गरीबी को कम करने में सहायता प्रदान करती है तथा सतत विकास को बढ़ावा देती है। महिलाओं के ज्ञान और जागरूकता से समाज पर सकारात्मक प्रभाव पड़ता है।
श्री नायडू ने कहा कि भारत जैसा देश शिक्षा तथा महिलाओं के सशक्तिकरण को नजरअंदाज नहीं कर सकता। विशेषकर ऐसे स्थिति में जब देश 5 ट्रिलियन डॉलर की अर्थव्यवस्था बनना चाहता है।
अंतर्राष्ट्रीय मुद्रा कोष की रिपोर्ट को उद्धृत करते हुए श्री नायडू ने कहा कि पुरुषों के समान महिलाओं की कार्यबल में हिस्सेदारी से भारत की जीडीपी में 27 प्रतिशत की बढ़ोतरी हो सकती है। यदि 50 प्रतिशत कुशल महिलाएं कार्यबल में शामिल होती हैं, तो विकास दर 1.5 प्रतिशत बढ़कर 9 प्रतिशत प्रति वर्ष हो सकता है। महिलाओं को श्रम बल में शामिल किए जाने की आवश्यकता है।
उपराष्ट्रपति ने कहा कि खुशहाल परिवार और स्वस्थ समाज महिलाओं की सक्रिय भागीदारी के बिना संभव नहीं है। शिक्षा वह आधारशिला है जिसपर किसी देश की प्रगति निर्भर होती है। हमारे युवाओं को गुणवत्तापूर्ण और किफायती शिक्षा उपलब्ध कराने की आवश्यकता है। शिक्षा की सहायता से जनसांख्यिकीय लाभांश को राष्ट्र के समावेशी विकास के लिए उपयोग किया जा सकता है।
हमारे विश्वविद्यालयों और स्कूलों को उत्कृष्टता का केन्द्र बनना चाहिए। हमारी शिक्षा प्रणाली में बदलाव की आवश्यकता है। पुरानी शिक्षा प्रणाली को हम जारी नहीं रख सकते, जिसमें रटने की विद्या पर ज्यादा जोर दिया जाता है। इसमें रचनात्मकता कम हो जाती है और यह हमें आगे ले जाने की बजाये पीछे ले जाती है।
श्री नायडू ने कहा कि हमारे शिक्षा संस्थानों को यथा स्थिति का त्याग करना चाहिए और बदलते समय के साथ परिवर्तन को अपनाना चाहिए। पाठ्यक्रम, पढ़ाने के तरीके तथा शोध सुविधाओं का निरंतर मूल्यांकन किया जाना चाहिए। केवल शिक्षा ही किसी व्यक्ति को रोजगार के लायक नहीं बनाती है। छात्रों को जीवन के लिए आवश्यक कौशल भी दिए जाने चाहिए। यह 21वीं सदी के आपस में जुड़े हुए तथा ज्ञान आधारित विश्व के लिए भी आवश्यक है।
श्री नायडू ने संस्थान के वर्षा जल संचय प्रणाली तथा समान अवसर प्रकोष्ठ की सराहना की। इस अवसर पर दिल्ली विश्वविद्यालय के कुलपति प्रो. योगेश त्यागी, जानकी देवी मेमोरियल कॉलेज के प्राशासनिक निकाय के चेयरमैन प्रो. ब्रजेश चौधरी, जानकी देवी मेमोरियल कॉलेज की प्रिंसिपल डॉ. स्वाति पाल, संकाय के सदस्य और कॉलेज के छात्र उपस्थित थे।
रेल मंत्रालय
मंत्रिमंडल ने भारतीय रेल में लगभग 32,500 करोड़ रुपये की कुल 2339 किलोमीटर की सात मल्टी-ट्रैकिंग परियोजनाओं को मंजूरी दी
इससे मौजूदा लाइन क्षमता को बढ़ाना, ट्रेनों का आवागमन सुचारू बनाना, भीड़-भाड़ कम करना तथा यात्रा और परिवहन को आसान बनाना संभव होगा
परियोजनाओं के निर्माण के दौरान लगभग 7.06 करोड़ मानव दिवसों के प्रत्यक्ष रोजगार का सृजन होगा
क्षमता वृद्धि संबंधी कार्यों के परिणामस्वरूप 200 एमटीपीए अतिरिक्त माल ढुलाई होगी
प्रधानमंत्री श्री नरेन्द्र मोदी की अध्यक्षता में मंत्रिमंडल की आर्थिक मामलों की समिति ने आज केंद्र सरकार के शत-प्रतिशत वित्तपोषण से रेल मंत्रालय की लगभग 32,500 करोड़ रुपये की अनुमानित लागत वाली सात परियोजनाओं को मंजूरी प्रदान की। इन मल्टी-ट्रैकिंग परियोजनाओं के प्रस्तावों से परिचालन में आसानी होगी और भीड़-भाड़ में कमी आएगी, जिससे भारतीय रेल के अति व्यस्त खंडों पर आवश्यक ढांचागत विकास संभव हो सकेगा।
9 राज्यों अर्थात उत्तर प्रदेश, बिहार, तेलंगाना, आंध्र प्रदेश, महाराष्ट्र, गुजरात, ओडिशा, झारखंड और पश्चिम बंगाल के 35 जिलों को कवर करने वाली इन परियोजनाओं से भारतीय रेल के मौजूदा नेटवर्क में 2339 किलोमीटर की वृद्धि होगी। इसके अलावा राज्यों के लोगों को 7.06 करोड़ मानव दिवसों का रोजगार उपलब्ध हो सकेगा।
इन परियोजनाओं में शामिल हैं:
|
|
क्र.सं
|
|
परियोजना का नाम
|
|
परियोजना की प्रकृति
|
|
1
|
|
गोरखपुर-छाबनी-वाल्मीकि नगर
|
|
मौजूदा लाइन का दोहरीकरण
|
|
2
|
|
सोन नगर-अंडाल मल्टी ट्रैकिंग परियोजना
|
|
मल्टी ट्रैकिंग
|
|
3
|
|
नेरगुंडी-बारंग और खुर्दा रोड-विजयनगरम
|
|
तीसरी लाइन
|
|
4
|
|
मुदखेड-मेडचल और महबूबनगर-धोने
|
|
मौजूदा लाइन का दोहरीकरण
|
|
5
|
|
गुंटूर-बीबीनगर
|
|
मौजूदा लाइन का दोहरीकरण
|
|
6
|
|
चोपन-चुनार
|
|
मौजूदा लाइन का दोहरीकरण
|
|
7
|
|
समखिअली-गांधीधाम
|
|
चार लाइन बनाना
ये खाद्यान्न, उर्वरक, कोयला, सीमेंट, फ्लाई-ऐश, लोहा और तैयार इस्पात, क्लिंकर, कच्चा तेल, चूना पत्थर, खाद्य तेल आदि जैसी विभिन्न वस्तुओं की ढुलाई के लिए आवश्यक मार्ग हैं। क्षमता वृद्धि संबंधी कार्यों के परिणामस्वरूप अतिरिक्त 200 एमटीपीए  माल की ढुलाई होगी। पर्यावरण के अनुकूल और ऊर्जा दक्ष परिवहन का माध्यम होने के कारण, रेलवे जलवायु लक्ष्यों को हासिल करने और देश की लॉजिस्टिक लागत में कमी लाने में मदद करेगा।
ये परियोजनाएं प्रधानमंत्री के नए भारत के विजन के अनुरूप हैं, जो क्षेत्र में मल्टी-टास्किंग कार्यबल बनाकर क्षेत्र के लोगों को "आत्मनिर्भर" बनाएंगी और उनके रोजगार/स्वरोजगार के अवसरों में वृद्धि करेंगी।
ये परियोजनाएं मल्टी-मॉडल कनेक्टिविटी के लिए पीएम-गति शक्ति राष्ट्रीय मास्टर प्लान का परिणाम हैं जो समेकित आयोजना से संभव हो सका है। इनकी बदौलत लोगों, वस्तुओं और सेवाओं की आवाजाही के लिए निर्बाध कनेक्टिविटी उपलब्ध हो सकेगी।
स्वास्थ्य एवं परिवार कल्याण मंत्रालय
पिछले 24 घंटों में 20,000 से ज्यादा मरीजों के स्वस्थ होने के साथ सुधार की दर 63.24 प्रतिशत के स्तर पर पहुंची
स्वस्थ होने वाले मरीजों की संख्या 6 लाख के करीब
कोविड-19 के सक्रिय मामलों की संख्या सिर्फ 3,19,840 रह गई है
पिछले 24 घंटों में कोविड-19 के मरीजों में भारी बढ़ोतरी देखने को मिली। 20,572 मरीजों के स्वस्थ होने के साथ कोविड-19 के ठीक होने वाले कुल मरीजों की संख्या बढ़कर 5,92,031 हो गई। सुधार की दर भी बढ़कर आज 63.24 प्रतिशत के स्तर पर पहुंच गई।
स्वस्थ होने के मामलों में बढ़ोतरी की मुख्य वजह बड़ी संख्या में परीक्षण, समयबद्ध जांच और होम आइसोलेशन या अस्पतालों में सक्रिय चिकित्सा निगरानी में रखकर मरीजों का प्रभावी प्रबंधन रहीं। अब वास्तविक सक्रिय मामलों की संख्या महज 3,19,840 के स्तर पर बनी हुई है। वे सभी चिकित्सा निगरानी में हैं। होम आइसोलेशन के नियम एवं मानदंडों के साथ ही ऑक्सीमीटरों के उपयोग से अस्पतालों पर दबाव बनाए बिना स्पर्शोन्मुख या हल्के लक्षण वाले लोगों की जांच में सहायता मिली है।
स्वस्थ होने और सक्रिय मामलों के बीच का अंतर लगातार बढ़ रहा है। यह आज 2,72,191 के स्तर पर है। स्वस्थ मामलों की संख्या, सक्रिय मामलों की तुलना में 1.85 गुनी है।
भारत में कोविड-19 के मरीजों के उपचार से जुड़े चिकित्सा आधारभूत ढांचे में 1378 समर्पित कोविड अस्पताल , 3077 समर्पित कोविड स्वास्थ्य केन्द्र  और 10351 कोविड देखभाल केन्द्र  शामिल हैं। उनमें कोविड-19 के मरीजों के उपचार के लिए कुल 21738 वेंटिलेटर, 46487 आईसीयू बिस्तर और 165361 ऑक्सीजन की सुविधा से युक्त बिस्तर हैं।
केन्द्र सरकार ने कोविड-19 का प्रभावी चिकित्सा प्रबंधन सुनिश्चित करने के लिए राज्यों/संघ शासित क्षेत्रों/केन्द्रीय संस्थानों को 230.98 लाख एन95 मास्क, 123.56 लाख पीपीई और 11660 वेंटिलेटर वितरित किए हैं।
कोविड-19 से संबंधित तकनीकी मुद्दों, दिशा-निर्देशों और सलाहों के बारे में सभी प्रामाणिक और अद्यतन जानकारी के लिए, नियमित रूप से देखें: https://www.mohfw.gov.in/ और @MoHFW_INDIA
कोविड-19 से संबंधित तकनीकी प्रश्नों को technicalquery.covid19[at]gov[dot]in पर और अन्य प्रश्नों को ncov2019[at]gov[dot]in पर ई-मेल और @CovidIndiaSevaपर ट्वीट पूछा जा सकता है।
कोविड-19 से संबंधित किसी भी जानकारी के लिए स्वास्थ्य एवं परिवार कल्याण मंत्रालय के हेल्पलाइन नंबर- : +91-11-23978046 या 1075  पर कॉल करें।
कोविड-19 पर राज्यों/ केंद्र शासित प्रदेशों के हेल्पलाइन नंबरों की सूची https://www.mohfw.gov.in/pdf/coronvavirushelplinenumber.pdf पर उपलब्ध है।
नागरिक उड्डयन मंत्रालय
‘लाइफलाइन उड़ानों’ के जरिए 7 अप्रैल, 2020 को पूरे देश में 39 टन से भी अधिक चिकित्सीय सामग्री की आपूर्ति की गई
‘लाइफलाइन उड़ान’ पोर्टल से हितधारकों को हवाई मार्ग से आवश्यक वस्तुओं की घरेलू आवाजाही की योजना बनाने और उस पर पैनी नजर रखने में काफी मदद मिलती है
‘लाइफलाइन उड़ानों’ ने 7 अप्रैल, 2020 को पूरे देश में 39.3 टन चिकित्सीय सामग्री की ढुलाई या आपूर्ति की। ‘कोविड-19 लॉकडाउन’ के दौरान इन उड़ानों के जरिए कुल मिलाकर लगभग 240 टन माल या कार्गो की ढुलाई की गई है। ‘लाइफलाइन उड़ान’ के तहत अब तक कुल मिलाकर 161 उड़ानें संचालित की जा चुकी हैं और इस दौरान 1,41,080 किलोमीटर की कुल दूरी तय की गई है। इनमें से कुल 99 उड़ानें एयर इंडिया और एलायंस एयर द्वारा संचालित की गईं, जबकि 54 उड़ानें भारतीय वायुसेना द्वारा संचालित की गईं। जहां तक अंतर्राष्ट्रीय मार्गों पर उड़ानें संचालित करने का सवाल है, 7 अप्रैल 2020 को एयर इंडिया ने हांगकांग से यहां 6.14 टन चिकित्सा उपकरणों की ढुलाई की और इसके बाद एयर इंडिया ने कोलंबो में 8.85 टन सामग्री की ढुलाई की।
‘लाइफलाइन उड़ान पहल’ से जुड़ी उड़ानों पर दैनिक अपडेट नवीनतम तस्वीरों के साथ मेडिकल एयर कार्गो से संबंधित विशेष वेबसाइट ‘लाइफलाइन उड़ान’ पर उपलब्ध हैं। लिंक https://esahaj.gov.in/lifeline_udan पर उपलब्ध है। विभिन्न एजेंसियों और सरकारी संस्थाओं द्वारा उड़ानों एवं खेपों का विवरण निरंतर अपलोड किया जाता है। यही नहीं, इस पोर्टल पर उपलब्ध विभिन्न विवरणों को समन्वित और संयोजित करके प्रभावकारी ढंग से महत्वपूर्ण योजनाएं बनाने में मदद मिलती है। उपयोगकर्ताओं  द्वारा सामना की जा रही किसी भी चुनौती को ध्यान में रखते हुए पोर्टल को अपडेट किया जा रहा है और इसके साथ ही आवश्यकताओं के अनुसार इसे संशोधित भी किया जा रहा है, ताकि संबंधित उद्देश्य की पूर्ति की जा सके।
|
|
तिथि
|
|
एयर इंडिया
|
|
एलायंस
|
|
आईएएफ
|
|
इंडिगो
|
|
स्पाइसजेट
|
|
कुल उड़ानें
|
|
07.4.2020
|
|
04
|
|
02
|
|
03
|
|
--
|
|
--
|
|
09
एयर इंडिया और आईएएफ ने मुख्य रूप से जम्मू-कश्मीर, लद्दाख, पूर्वोत्तर एवं अन्य द्वीप क्षेत्रों के लिए आपस में सहयोग किया।
घरेलू कार्गो ऑपरेटर: ब्लू डार्ट, स्पाइसजेट और इंडिगो वाणिज्यिक दृष्टि से कार्गो उड़ानें संचालित कर रही हैं। स्पाइसजेट ने 24 मार्च से लेकर 7 अप्रैल 2020 तक 203 कार्गो उड़ानों का संचालन किया, जिस दौरान 2,77, 080 किलोमीटर की दूरी तय की गई और 1647.59 टन कार्गो की ढुलाई की गई। इनमें से 55 उड़ानें दरअसल अंतरराष्ट्रीय कार्गो उड़ानें थीं। ब्लू डार्ट ने 25 मार्च से लेकर 7 अप्रैल 2020 तक 64 घरेलू कार्गो उड़ानों का संचालन किया गया जिस दौरान 62,245 किलोमीटर की दूरी को कवर करते हुए 951.73 टन कार्गो की ढुलाई की गई। इसी तरह इंडिगो ने 3-4 अप्रैल 2020 को 8 कार्गो उड़ानें संचालित कीं जिस दौरान 6103 किलोमीटर की दूरी को कवर करते हुए 3.14 टन कार्गो की ढुलाई की गई।
स्पाइसजेट द्वारा घरेलू कार्गो की ढुलाई 
|
|
तिथि
|
|
उड़ानों की संख्या
|
|
टन भार
|
|
किलोमीटर
|
|
07-04-2020
|
|
12
|
|
96.89
|
|
13,634
स्पाइसजेट द्वारा अंतरराष्ट्रीय कार्गो की ढुलाई 
|
|
तिथि
|
|
उड़ानों की संख्या
|
|
टन भार
|
|
किलोमीटर
|
|
07-04-2020
|
|
2
|
|
20.57
|
|
5,236
ब्लू डार्ट के कार्गो की हवाई मार्ग से ढुलाई 
|
|
तिथि
|
|
उड़ानों की संख्या
|
|
टन भार
|
|
किलोमीटर
|
|
07-04-2020
|
|
6
|
|
89.600
|
|
7131.30
रेल मंत्रालय
रेलवे बोर्ड के सदस्य  ने पूर्वी रेलवे में खेल सुविधाओं का निरीक्षण किया
श्री संजीव मित्तल, सदस्य /रेलवे बोर्ड और अध्यक्ष, रेलवे स्पोर्ट्स प्रमोशन बोर्ड  ने पूर्वी रेलवे में उपलब्ध खेल सुविधाओं का निरीक्षण किया। श्री मित्तल ने कोलकाता की अपनी यात्रा के दौरान विभिन्न खेलों के खिलाड़ियों और प्रशिक्षकों के साथ भी बातचीत की। इस दौरान श्री मित्तल के साथ श्री पी.सी. लोचाब, सचिव/आरएसपीबी, पूर्वी रेलवे स्पोर्ट्स एसोसिएशन  के अध्यक्ष और महासचिव सहित अन्य अधिकारी भी थे।
निरीक्षण के दौरान श्री पी.सी. लोचब, सचिव, आरएसपीबी, श्री ए.के. दुबे, अध्यक्ष, ईआरएसए और श्री पी. बालसुंदरम, सचिव, ईआरएसए के साथश्री संजीव मित्तल, सदस्य  और अध्यक्ष, आरएसपीबी
असल में, भारतीय रेलवे के पास विभिन्न खेलों के लिए खिलाड़ियों, प्रशिक्षकों और तकनीकी अधिकारियों का एक बड़ा समूह है और देश भर में विभिन्न क्षेत्रीय रेलवे और उत्पादन इकाइयों में एक विशाल खेल बुनियादी ढांचा भी है। पूर्वी रेलवे का मुख्यालय कोलकाता में है, इसमें अन्य खेलों के साथ एक्वेटिक्स, क्रिकेट और बैडमिंटन जैसे खेलों के लिए कुछ बेहतरीन सुविधाएं भी हैं। रेलवे बोर्ड के सदस्य  ने पूर्वी रेलवे में कुछ खेल सुविधाओं का दौरा किया और 22 मार्च को उन्नति की योजनाओं की समीक्षा की।
श्री मित्तल ने कचरपाड़ा में खेल सुविधा का भी दौरा किया। खिलाड़ियों, प्रशिक्षकों और ईआरएसए अधिकारियों के साथ अपनी बातचीत के दौरान, सदस्य  श्री मित्तलने कहा कि राष्ट्रीय मानकों का बराबरी करने के लिएजिमनैजियम के विकास के अलावा सिंथेटिक ट्रैक, फुटबॉल मैदान, आवास और भोजन की व्यवस्था के प्रावधान जैसी सुविधाओं की भी आवश्यकता है।
सदस्य , रेलवे बोर्ड श्री मित्तल ने बेहला में इनडोर खेल सुविधाओं और क्रिकेट स्टेडियम का भी निरीक्षण किया। बेहाला में इनडोर स्टेडियम का उपयोग वॉलीबॉल, बास्केटबॉल, कबड्डी और बैडमिंटन के टूर्नामेंट/चैंपियनशिप आयोजित करने के लिए किया जा सकता है और यह सामूहिक जमावड़े से जुड़े कार्यक्रमों की मेजबानी के लिए भी उपयोगी हो सकता है। बेहला में एक्वेटिक्स के लिए सुविधाओं के निरीक्षण के मूल में इलेक्ट्रॉनिक टच पैड, छानने की प्रणाली का उन्नयन, वाष्प स्नान का कमरा,वाष्प और शुरूआती तैराकों के लिए छोटे पूल के साथ इसे एक इनडोर पूल में परिवर्तित करने का विचार था। श्री मित्तल नेइस भवन के चारों ओर तीरंदाजी, जिम्नास्टिक, पावर लिफ्टिंग, भारोत्तोलन आदि के लिए खाली भूमि के विकास पर भी ईआरएसए अधिकारियों के साथ चर्चा की।
बोर्ड के सदस्य श्री मित्तल के दौरे के दौरान चर्चा में यह उल्लेख किया गया कि ईआरएसए कोलकाता में विभिन्न सुविधाओं की योजना बनाने के लिए आर्किटेक्ट्स को नियुक्त करेगा और फिर योजना को साकार करने के लिए वह प्रस्ताव देगा।
श्री संजीव मित्तल,सदस्य , रेलवे बोर्ड ने माजेरहाट में भी खेल सुविधाओं का निरीक्षण किया। उन्होंने पूर्वी रेलवे के अधिकारियों के साथ इसे सबसे बड़ा आवास और भोजन सुविधा बनाने और हॉकी ग्राउंड के साथ ही शूटिंग रेंज के विकास की योजना पर चर्चा की।
राष्ट्रपति सचिवालय
राष्ट्रपति ने सिम्बायोसिस इंटरनेशनल यूनिवर्सिटी के 15वें दीक्षांत समारोह को संबोधित किया
राष्ट्रपति श्री रामनाथ कोविंद ने आज  पुणे में सिम्बायोसिस इंटरनेशनल यूनिवर्सिटी के 15वें दीक्षांत समारोह को संबोधित किया।
राष्ट्रपति ने इस अवसर पर कहा कि यह हम सभी के लिए गर्व की बात है कि भारत सदियों से शिक्षा का केन्द्र रहा है। तक्षशिला से लेकर नालंदा तक इस उपमहाद्वीप के सदियों पुराने विश्वविद्यालयों ने एशिया के विभिन्न हिस्सों और उसकी सीमाओं से भी आगे के देशों के छात्रों को अपनी ओर आकर्षित किया है। आज के आधुनिक दौर में भी हमारे विश्वविद्यालय कई देशों खास कर पड़ोसी देशों और अफ्रीका जैसे महाद्वीप, जिनके साथ हमारे विशेष संबंध रहे हैं, के प्रतिभावान युवाओं के लिए खुले हैं।
श्री कोविंद ने कहा कि यह उल्लेखनीय है कि 146 देशों से आए 46,144 विदेशी छात्र देश के विभिन्न कॉलेजों और विश्वविद्यालयों में शिक्षा ले रहे हैं। उन्होंने कहा कि इसमें सिम्बायोसिस बड़ी भूमिका निभा रहा है। राष्ट्रपति ने कहा कि उन्हें इस बात की खुशी है कि सिम्बायोसिस में 1000 से ज्यादा विदेशी छात्र पढ़ रहे हैं। विश्वविद्यालय से स्नातक बनकर निकलने वाले छात्रों में से 329 भारत के अलावा 33 अन्य देशों से हैं। उन्होंने कहा कि यह सिम्बायोसिस को विविध संस्कृति और विभिन्न महानगरों की जीवन शैली से जुड़ा माहौल प्रदान करता है जो विभिन्न देशों के बीच सौहार्द को बढ़ावा दे रहा है।
राष्ट्रपति ने कहा कि भारत में 903 विश्वविद्यालय और 39050 कॉलेजों का व्यापक नेटवर्क है लेकिन इसके बावजूद शिक्षा की विश्वस्तरीय गुणवत्ता हासिल करने के मामले में इनमें अभी भी कुछ कमियां रह गई हैं। ऐसे में सरकार ने देश के 20 उच्च शिक्षा संस्थानों को प्रतिष्ठित संस्थाओं के रूप में विकसित करने का फैसला किया है। इसके तहत इन संस्थाओं को नियुक्तियां करने और पाठ्यक्रम तय करने का अधिकार दिया जाएगा ताकि वे विश्वस्तरीय शिक्षा मानकों को हासिल कर सकें। श्री कोविंद ने इस अवसर पर सिम्बायोसिस के प्रशासनिक अधिकारियों, प्रोफेसरों, छात्रों और पूर्व छात्रों से सिम्बायोसिस में कम से कम एक ऐसी प्रतिष्ठित संस्था बनाने का आह्वान किया।
राष्ट्रपति के मूल भाषण के लिए यहां क्लिक करें
सामाजिक न्याय एवं अधिकारिता मंत्रालय
11-17 मई 2023 तक गुवाहाटी में दिव्यांगजन सशक्तिकरण विभाग द्वारा ‘दिव्य-कला मेला’ का आयोजन किया जा रहा है
2023-24 में 12 अन्य शहरों में भी दिव्य कला मेला का आयोजन किया जाएगा
दिव्यांगजन सशक्तिकरण विभाग देशभर के दिव्यांग उद्यमियों, कारीगरों के उत्पादों और शिल्प-कौशल को प्रदर्शित करने के लिए से 11 मई से 17 मई तक मनीराम दीवान ट्रेड सेंटर गुवाहाटी में अपनी तरह के अद्वितीय आयोजन ‘दिव्य-कला मेला’ का आयोजन कर रहा है। यह आयोजन आगंतुकों को एक रोमांचक अनुभव प्रदान करेगा। इसमें जम्मू-कश्मीर और उत्तर-पूर्वी राज्यों सहित देश के विभिन्न भागों के हस्तशिल्प, हथकरघा, कढ़ाई के काम और डब्बा-बंद खाने का एक साथ प्रदर्शन होगा।
यह आयोजन दिव्यांगजनों के आर्थिक सशक्तिकरण की दिशा में डीईपीडब्ल्यूडी की एक अनूठी पहल है। ‘दिव्य-कला मेला’ दिव्यांगजनों के उत्पादों और कौशलों को बाजार और प्रदर्शन के लिए एक बहुत बड़ा मंच उपलब्ध कराएगा।
2022 से शुरू होने वाली इस श्रृंखला में गुवाहाटी का ‘दिव्य-कला मेला’ क्रम में चौथा है। [ दिल्ली दिसंबर 2022,  मुंबई फरवरी 2023  भोपाल मार्च 2023 में अन्य तीन मेलों का क्रम से आयोजन किया गया।]
22 राज्यों/केंद्र-शासित प्रदेशों के लगभग 100 दिव्यांग कारीगर/कलाकार और उद्यमी अपने उत्पादों और कौशल का प्रदर्शन इस मेले में करेंगे। निम्नलिखित श्रेणियों के उत्पाद इसमें शामिल होंगे:- घर की सजावट और जीवनशैली से संबंधित, कपड़े, स्टेशनरी और पर्यावरण के अनुकूल उत्पाद, डिब्बा-बंद भोजन और जैविक-उत्पाद, खिलौने और उपहार, और व्यक्तिगत उपयोग वाली वस्तुएं- आभूषण और क्लच बैग्स। यह सभी के लिये ‘स्थानीय के लिए मुखर’ होने का अवसर भी होगा और दिवयांग शिल्पकारों द्वारा अपने अतिरिक्त दृढ़ संकल्प के साथ बनाए गए उत्पादों को इसमें देखा और खरीदा जा सकेगा।
गुवाहाटी में सात दिवसीय ‘दिव्य-कला मेला’ सुबह 10:00 बजे से रात्रि के 10:00 बजे तक खुला रहेगा और इसमें विभिन्न सांस्कृतिक गतिविधियों का, जिसमें दिव्यांग कलाकारों और प्रसिद्ध कलाकारों के प्रस्तुतियों सहित लोग देश के विभिन्न क्षेत्रों से अपने मनपसंद भोजन का भी आनंद उठा सकेंगे।
इस कार्यक्रम का उद्घाटन केंद्रीय सामाजिक-कल्याण और अधिकारिता मंत्री डॉ. वीरेंद्र कुमार द्वारा 11 मई को शाम 5:00 बजे निर्धारित है। इस कार्यक्रम की शोभा सामाजिक-कल्याण एवं अधिकारिता राज्य मंत्री श्रीमती प्रतिमा भौमिक भी अपनी उपस्थिति से बढ़ाएंगी।
विभाग के पास इस संकल्पना को बढ़ावा देने के लिए भव्य योजनाएं हैं। जिसके अंतर्गत देश-भर में ‘दिव्य-कला मेले’ का आयोजन किया जाएगा। 2023-2024 के दौरान यह कार्यक्रम गुवाहाटी से शुरू होकर देश के 12 शहरों में आयोजित होना प्रस्तावित है।